smcproject/ml-wiki-sentences huggingface dataset:
ഈ ശാഖ തൃപ്പാപ്പുർ സ്വരൂപം എന്നാണു് അറിയപ്പെട്ടിരുന്നതു്.
അവശേഷിച്ച കൊല്ലം ശാഖ ദേശിങ്ങനാട് സ്വരൂപം എന്നും അറിയപ്പെട്ടു.
ആറ്റിങ്ങലിനും കൊട്ടാരക്കരയ്ക്കും ഇടയ്ക്കുള്ള ഭൂവിഭാഗം ഉൾപ്പെട്ട ദേശിങ്ങനാടിന്റെ ആസ്ഥാനം കൊല്ലം പട്ടണമായിരുന്നു.
കൊല്ലം ആസ്ഥാനമാക്കി ഭരിച്ചിരുന്ന ജയസിംഹൻ എന്ന രാജാവിനോടുള്ള ആദര സൂചകമായിട്ടാണ് ജയസിംഹനാട് എന്ന പേർ വന്നതെന്നും, പിൽക്കാലത്ത് അത് ദേശിങ്ങനാടെന്ന് ആയതാണെന്നും പറയപ്പെടുന്നു.
മലയാള രേഖകളിൽ ചേതങ്ങനാടെന്നും സംസ്‌കൃത കൃതികളിൽ ജയസിംഹനാട് എന്നും ഈ രാജ്യം അറിയപ്പെട്ടു.
കൊല്ലത്തു് എത്തിപ്പെട്ട പോട്ടുഗീസുകാരും ഡച്ചുകാരുമായി കരാറുകളും ഇടപാടുകളും നടത്തിയിരുന്നത് ദേശിങ്ങനാട്ടു രാജാക്കന്മാരുമായിട്ടായിരുന്നു .
1731-ൽ കൊല്ലം രാജാവു് കായംകുളം രാജകുഡുംബത്തിൽ നിന്നും പിന്മുറക്കാരായി ദത്തെടുക്കുകയുണ്ടായി.
അക്കാലത്ത് തിരുവിതാംകൂറുമായി ദൃഢ ശത്രുതയിൽ ആയിരുന്നു കായംകുളം കൊട്ടാരം.
പ്രകോപിതനായ മാർത്താണ്ഡ വർമ്മ കൊല്ലം ആക്രമിച്ചു രാജാവിനെ തടവിൽ പിടിച്ചു.
തടവിൽ നിന്നു രക്ഷപ്പെട്ട കൊല്ലം രാജാവ് കായംകുളം രാജാവിനോടു ചേർന്നു.
അദ്ദേഹത്തിന്റെ മരണ ശേഷം ദേശിങ്ങനാട് കായംകുളം രാജാവ് ഏറ്റെടുത്തു.
1746 -ൽ മാർത്താണ്ഡ വർമ്മ കായംകുളവും കൊല്ലവും പിടിച്ചടക്കി തിരുവിതാംകൂറിനോട് ചേർത്തപ്പോൾ ദേശിങ്ങനാടും തിരുവിതാംകൂറിന്റെ ഭാഗമായി മാറി.
അതോടെ  ഒരു രാജവംശം എന്ന നിലയിൽ ദേശിങ്ങനാടിന്റെ അസ്തിത്വം ഇല്ലാതായി .
ദേശീയ അലുമിനിയം കമ്പനി
നാഷണൽ അലുമിനിയം കമ്പനി ലിമിറ്റഡ് അഥവാ നാൽകോ എന്ന് ചുരുക്കത്തിൽ (1981 ൽ സംയോജിപ്പിച്ചത്) ഇന്ത്യൻ സർക്കാറിന്റെ ഖനന മന്ത്രാലയത്തിന് കീഴിൽ ഖനനം, ലോഹം, വൈദ്യുതി എന്നിവയിൽ സംയോജിതവും വൈവിധ്യപൂർണ്ണവുമായ പ്രവർത്തനങ്ങൾ നടത്തുന്ന  ഒരു സ്ഥാപനമാണ്.
നിലവിൽ, നാൽകോയുടെ 52% ഓഹരി ഇന്ത്യൻ സർക്കാരിനുണ്ട്.
രണ്ട് പ്രധാന യൂണിറ്റുകളിൽ നിന്നാണ് നാൽകോ പ്രവർത്തിക്കുന്നത് മൈനിംഗ് ആൻഡ് റിഫൈനറി (എം ആർ) സമുച്ചയം 6825,000 ടിപിഎ ശേഷിയുള്ള കോരാപുട്ടിലെ പഞ്ചപത്മാലി കുന്നുകളിൽ സ്ഥിതിചെയ്യുന്ന ബോക്സൈറ്റ് ഖനികൾ 2275,000 ടിപിഎ ശേഷിയുള്ള ഒഡീഷയിലെ ദാമൻജോഡിയിൽ സ്ഥിതി ചെയ്യുന്ന അലുമിന റിഫൈനറി സ്മെൽട്ടർ ആൻഡ് പവർ (എസ് പി) സമുച്ചയം 460,000 ടിപിഎ ശേഷിയുള്ള ഒഡീഷയിലെ അങ്കുലിലാണ് അലുമിനിയം സ്മെൽട്ടർ 1200 മെഗാവാട്ട് ശേഷിയുള്ള ഒഡീഷയിലെ അങ്കുളിൽ സ്ഥിതിചെയ്യുന്ന ക്യാപ്റ്റീവ് പവർ പ്ലാന്റ് വിശാഖപട്ടണത്തും പരദീപിലും തുറമുഖ സൗകര്യങ്ങൾ .
കാറ്റാടി വൈദ്യുത നിലയങ്ങൾ ഗാണ്ടിക്കോട്ട, ആന്ധ്രാപ്രദേശ് - 50.4 മെഗാവാട്ട് (2.1 മെഗാവാട്ട്, 24 എണ്ണം. WEG- കൾ) ലുദർവ, ജയ്സാൽമീർ, രാജസ്ഥാൻ - 47.6 മെഗാവാട്ട് (0.85 മെഗാവാട്ട്, 56 എണ്ണം. WEG- കൾ) ദേവിക്കോട്ട്, ജയ്സാൽമീർ, രാജസ്ഥാൻ - 50 മെഗാവാട്ട് (2 മെഗാവാട്ട്, 25 എണ്ണം. WEG) സാംഗ്ലി, മഹാരാഷ്ട്ര - 50.4 മെഗാവാട്ട് (2.1 മെഗാവാട്ട്, 24 എണ്ണം. WEG- കൾ) സോളാർ പവർ നാൽകോ കോർപ്പറേറ്റ് ഓഫീസിൽ, ഭുവനേശ്വർ, നാൽകോ റിസർച്ച് ആൻഡ് ടെക്നോളജി സെന്റർ, ഭുവനേശ്വർ കൊൽക്കത്ത, മുംബൈ, ദില്ലി, ചെന്നൈ, ബാംഗ്ലൂർ എന്നിവിടങ്ങളിലെ പ്രാദേശിക ഓഫീസുകൾ രാജ്യത്തെ വിവിധ സ്ഥലങ്ങളിൽ 10 ഓപ്പറേറ്റിംഗ് സ്റ്റോക്ക് യാർഡുകൾ ഉൽപ്പന്നങ്ങൾ
നാൽ‌കോയുടെ പ്രധാന ഉൽ‌പ്പന്നങ്ങൾ‌ ഇനിപ്പറയുന്നവയാണ്
അലുമിനിയം മെറ്റൽ ഇംഗോട്ടുകൾ അലോയ് ഇംഗോട്ട്സ് ടി-ഇംഗോട്ടുകൾ വിതയ്ക്കുന്നു ബില്ലറ്റുകൾ വയർ റോഡുകൾ കാസ്റ്റ് സ്ട്രിപ്പുകൾ
അലുമിനയും ഹൈഡ്രേറ്റും കാൽ‌സിൻ‌ഡ് അലുമിന അലുമിന ഹൈഡ്രേറ്റ്
ഉരുട്ടിയ ഉൽപ്പന്നം അലുമിനിയം ഉരുട്ടിയ ഉൽപ്പന്നങ്ങൾ അലുമിനിയം ചെക്കേർഡ് ഷീറ്റുകൾ
പവർ താപവൈദ്യുതി കോ-ജനറേഷൻ പവർ കാറ്റു ശക്തി സൗരോർജം ജീവനക്കാർ
2019 ജൂണിലെ കണക്കനുസരിച്ച് കമ്പനിയുടെ റോളിൽ 6,385 ജീവനക്കാരുണ്ടായിരുന്നു.
വിപുലീകരണം മൊബൈൽ അപ്ലിക്കേഷനുകൾ നിസാർഗ് - സാമൂഹിക ബോധവൽക്കരണത്തിനും ഉത്തരവാദിത്ത വളർച്ചയ്ക്കും വേണ്ടിയുള്ള നാൽകോ സംരംഭങ്ങൾ നാഗിന - എല്ലാവർക്കും നാൽകോ ഗ്രഹാക്ക് ഇൻഫർമേഷൻ ആന്റ് നെറ്റ്‌വർക്കിംഗ് ആപ്പ് നമസ്യ - നാൽകോ മൈക്രോ, ചെറുകിട എന്റർപ്രൈസ് യോഗയോഗ് ആപ്ലിക്കേഷൻ ഹമേഷ നാൽക്കോണിയൻ - നാൽകോയിലെ വിരമിച്ച ജീവനക്കാർക്കുള്ള അപ്ലിക്കേഷൻ വിവരാവകാശ നിയമം
നാൽകോ ഒരു പൊതു അതോറിറ്റിയായതിനാൽ , അത് വിവരാവകാശ നിയമത്തിന് കീഴിലാണ്.
അതിനാൽ, പൊതുജനങ്ങൾ ചോദിക്കുന്ന വിവിധ വിവരാവകാശ ചോദ്യങ്ങൾക്ക് നാൽകോ വിവരങ്ങൾ നൽകേണ്ടതുണ്ട്.
ഇതും കാണുക അലുമിനിയം ഉൽ‌പാദന പ്രകാരം രാജ്യങ്ങളുടെ പട്ടിക അലുമിന റിഫൈനറികളുടെ പട്ടിക അലുമിനിയം സ്മെൽറ്ററുകളുടെ പട്ടിക അവലംബം ബാഹ്യ ലിങ്കുകൾ ഔദ്യോഗിക വെബ്സൈറ്റ് Archived 2010-11-01 at the Wayback Machine .
ദേശീയ അസംബ്ലി (സുരിനാം) ഇംഗ്ലീഷ് വിലാസം https://ml.wikipedia.org/wiki/National_Assembly_(Suriname)
സുരിനാമിലെ സർക്കാർ നിയമസഭയുടെ നിയമനിർമ്മാണ ശാഖയെ പ്രതിനിധാനം ചെയ്യുന്ന പാർലമെന്റാണ് ദേശീയ അസംബ്ലി (De Nationale Assemblée, The Assembly, commonly abbreviated "DNA") ഇത് ഒരു ഏകീകൃത നിയമനിർമ്മാണമാണ്.
പരമാരിബോയിലെ ഇൻഡിപെൻഡൻസ് സ്ക്വയറിൽ സ്ഥിതിചെയ്യുന്ന അസംബ്ളി, 1996 ആഗസ്റ്റ് 1 ന് പഴയ കെട്ടിടം പൂർണ്ണമായും തീ പടർന്നു നശിച്ചിരുന്നു.
അഞ്ച് വർഷത്തിലൊരിക്കൽ പാർലമെന്റിന്റെ 51 അംഗങ്ങൾ രാജ്യത്തിന്റെ ഘടകഭാഗങ്ങളുടെ അടിസ്ഥാനത്തിൽ അനുപാതിക പ്രാതിനിധിയായി തിരഞ്ഞെടുക്കുന്നു.
ഏറ്റവും പുതിയ തെരഞ്ഞെടുപ്പ് 2010 മെയ് 25 ന് നടന്നു.
മേയ് 30-ന് ജെന്നിഫർ സിമൻസിനെ സഭാ ചെയർമാനായി നിയമിച്ചു.
വൈസ് ചെയർ ആയി ചുമതലയേറ്റ ആദ്യത്തെ വനിതയാണ് റൂത്ത് വിജ്ഡൻബോഷ്.
ബാഹ്യ ലിങ്കുകൾ ഔദ്യോഗിക വെബ്സൈറ്റ് (in Dutch)
ദേശിക വിനായകം പിള്ള ഇംഗ്ലീഷ് വിലാസം https://ml.wikipedia.org/wiki/Desigavinayagam_Pillai Kavimani Desigavinayagam Pillai on a 2005 stamp of India
തമിഴ് സാഹിത്യകാരൻ.
പഴയ തിരുവിതാംകൂറിന്റെ ഭാഗമായിരുന്ന നാഗർകോവിലിനടുത്ത് തേരൂർ എന്ന ഗ്രാമത്തിൽ ജനിച്ചു.
അച്ഛൻ ശിവതാണുപിള്ള, അമ്മ ആദിലക്ഷ്മി അമ്മാൾ.
തിരുവനന്തപുരത്ത് അധ്യാപന പരിശീലനം നേടിയശേഷം ആദ്യം നാഗർകോവിലിലും പിന്നീട് തിരുവനന്തപുരത്ത് അധ്യാപക പരിശീലന സ്കൂളിലും അതിനുശേഷം വിമൻസ് കോളജിലും തമിഴ് അധ്യാപകനായിരുന്നു.
ശാന്തമനോഹരവും ലാളിത്യഭംഗി ഒത്തിണങ്ങിയതുമാണ് വിനായകം പിള്ളയുടെ കവിതകൾ.
ആശയങ്ങൾ സരളമായി അവതരിപ്പിക്കുവാൻ വെൺപാ പോലുള്ള വൃത്തങ്ങൾ ഇദ്ദേഹത്തിന് തടസ്സമായിരുന്നില്ല.
സംഭവബഹുലവും സമരകലുഷിതവുമായ കാലഘട്ടത്തിൽ ജീവിച്ച ഇദ്ദേഹത്തിന്റെ കവിതകളിൽ വികാരം വിചാരത്തെ കീഴടക്കുന്നില്ല.
തമിഴ് മണ്ണിലെ നാടോടി സാഹിത്യത്തിന്റെ തെളിവും ഈണവും പുരാതന തമിഴ് സാഹിത്യ പാണ്ഡിത്യത്തിന്റെ ഭാവനാ
സൌന്ദര്യവും ബൗദ്ധിക ഉൾക്കനവും കൂടിക്കലർന്നവ ആയിരുന്നു ഇദ്ദേഹത്തിന്റെ രചനകൾ.
ദേശീയം, തമിഴ് സമൂഹം, രാജ്യസ്നേഹം, പ്രകൃതി ആസ്വാദനം, സാഹിത്യം, കുട്ടികൾക്കുള്ള പാട്ടുകൾ, ജ്ഞാനതൃഷ്ണ എന്നീ വിഷയങ്ങളിലെല്ലാം ഇദ്ദേഹം സാഹിത്യരചന നടത്തിയിട്ടുണ്ട്. 'ഹൃദയത്തിലുള്ളതാണ് കവിത, അത് സന്തോഷം പ്രദാനം ചെയ്യുന്നതായിരിക്കണം,  തെളിമ നിറഞ്ഞതായിരിക്കണം' എന്ന ഇദ്ദേഹത്തിന്റെ വാക്കുകൾക്ക് ഉദാഹരണങ്ങളാണ് സ്വന്തം കവിതകൾ.
ആംഗലകവി എഡ്വിൻ ആർണോൾഡിന്റെ ലൈറ്റ് ഒഫ് ഏഷ്യയും ബ്ലേക്ക്, എവർസൺ, ടെന്നിസൻ, ഫിറ്റ്സ്ജറാൾഡ്, സ്വിൻബേൺ തുടങ്ങിയവരുടെയെല്ലാം രചനകളും ആശയങ്ങളും മൂലകൃതികളുടെ മാധുര്യം ചോർന്നുപോകാതെ തമിഴിലേക്ക് മൊഴിമാറ്റം നടത്തി.
വേർഡ്സ്വർത്ത്, ഷെല്ലി എന്നിവരുടെ കവിഭാവനയും ലാളിത്യവും ഇദ്ദേഹത്തിന്റെ കവിതകളിലും കാണാം.
ഉമർ ഖയാമിന്റെ കവിതകൾ എഡ്വേർഡ് ഫിറ്റ്സ്ജറാൾഡ് ഇംഗ്ലീഷിൽ തർജുമ ചെയ്തതിനെ സ്വതന്ത്രമായി അനുകരിച്ച് ദേശിക വിനായകം പിള്ള തമിഴിൽ രചിച്ച കവിതകൾ ലളിതവും ആസ്വാദ്യവുമാണ്.
കുട്ടികൾക്ക് വായിച്ച് രസിക്കുവാൻ തക്കവണ്ണമുള്ള പല കവിതകളും (നഴ്സറി റൈംസ്) ഇദ്ദേഹം രചിച്ചിട്ടുണ്ട്.
ഫ്യൂജി ദ്വീപിലെ തമിഴർ, സ്ത്രീകളുടെ അവകാശങ്ങൾ,ഹരിജനങ്ങളുടെ പ്രശ്നങ്ങൾ, മദ്യനിരോധനം, യുദ്ധത്തിന്റെ ക്രൂരത, തൊഴിലാളികളുടെ അവകാശം, തൊഴിലില്ലായ്മ, ദേശീയ പതാക, ഖാദി വില്പന, വട്ടമേശ സമ്മേളനം, സ്വാതന്ത്ര്യം, ജനാധിപത്യം എന്നിങ്ങനെ ആനുകാലിക, രാഷ്ട്രീയ, സാമുദായിക പ്രശ്നങ്ങൾ എല്ലാം ഇദ്ദേഹത്തിന്റെ കവിതയ്ക്ക് വിഷയമായിട്ടുണ്ട്.
വെള്ളാളരുടെ ഇടയിൽ നിലവിലിരുന്ന മരുമക്കത്തായ സമ്പ്രദായത്തെ അധിക്ഷേപിച്ച് നാഞ്ചിനാടിന്റെ പ്രാദേശിക ഭാഷയിൽ ഇദ്ദേഹം രചിച്ച ആക്ഷേപഹാസ്യമാണ് മരുമക്കൾവഴി മാൻമിയം (1942).
1940-ൽ കവിമണി എന്ന ബിരുദം നല്കി ഇദ്ദേഹത്തെ ആദരിച്ചു.
ഇദ്ദേഹത്തിന്റെ മറ്റു കൃതികളിൽ പ്രധാനപ്പെട്ടവയാണ് മലരും മാലൈയും (1938),ആശിയജോതി(1941), ഉമർ ഖയാം (1945), ദേവിയിൻ കീർത്തനങ്ങൾ (1953), ഇളം തെന്റൽ (1941) എന്നിവ.
1954 സെപ്.
26-ന് ഇദ്ദേഹം അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദേശിക വിനായകം പിള്ള എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദേശീയ അവാർഡ് നേടിയ മികച്ച വിദ്യാഭ്യാസ ചലചിത്രങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദേശീയ ചലചിത്ര പുരസ്കാരങ്ങളുടെ വിഭാഗത്തിൽ വിദ്യാഭ്യാസ ചലചിത്രങ്ങൾക്കും പുരസ്കാരങ്ങൾ നൽകിവരുന്നു.
മിനിസ്ട്രി ഓഫ് ഇൻഫർമേഷൻ ആൻറ് ബ്രോഡ്കാസ്റ്റിംഗ് വകുപ്പാണ് ഈ അവാർഡുകൾ നൽകുന്നത്.
നോൺ ഫീച്ചർ വിഭാഗത്തിലെ ഏറ്റവും ശ്രദ്ധേയമായ ബഹുമതിയാണിത്.
Rajat Kamal (Silver Lotus).
രാജത് കമൽ (Silver Lotus)ലും ക്യാഷ് പ്രൈസും അടങ്ങുന്നതാണ് ഈ ബഹുമതി.
വിവിധ വർഷങ്ങളിൽ അവാർഡ് നേടിയവരുടെ പട്ടിക താഴെ.
ദേശീയ ആരോഗ്യ ദൗത്യം ഇംഗ്ലീഷ് വിലാസം https://ml.wikipedia.org/wiki/National_Health_Mission
ഗ്രാമീണ, നഗര പ്രദേശങ്ങളിലെ ആരോഗ്യ സംവിധാനം ശക്തിപ്പെടുത്തുന്നത് ലക്ഷ്യമിട്ട് നാഷണൽ റൂറൽ ഹെൽത്ത് മിഷനും നാഷണൽ അർബൻ ഹെൽത്ത് മിഷനും ചേർത്തു കൊണ്ട് ഇന്ത്യ ഗവൺമെൻ്റ് 2005 ഏപ്രിൽ 5ന് ആരംഭിച്ച പദ്ധതിയാണ് ദേശീയ ആരോഗ്യ ദൗത്യം .
പദ്ധതിയുടെ ലക്ഷ്യങ്ങൾ മാതൃ-ശിശു മരണനിരക്ക് കുറയ്ക്കുക.
സ്ത്രീകളുടേയും ശിശുക്കളുടേയും ആരോഗ്യസംരക്ഷണം.
പകരുന്നതും അല്ലാത്തതുമായ രോഗങ്ങൾ, ചില പ്രത്യേക നാട്ടിൽ മാത്രം പതിവായികണ്ടുവരുന്ന രോഗങ്ങൾ ഉൾപ്പെടെയുള്ളവ തടയുക.
സമഗ്രവും സംയോജിതവുമായ പ്രാഥമിക ആരോഗ്യ സംരക്ഷണം സാധ്യമാക്കുക.
ജനസംഖ്യ നിയന്ത്രിക്കുക, സ്ത്രീ-പുരുഷ അനുപാതം സംതുലിതമാക്കുക.
തദ്ദേശീയമായി പാരമ്പര്യ ആരോഗ്യസംരക്ഷണ പ്രവർത്തനങ്ങൾ നവീകരിക്കുക.
പഞ്ചായത്തിരാജ് സ്ഥാപനങ്ങൾക്ക് പൊതുജനാരോഗ്യ സേവനങ്ങൾ നടത്തുന്നതിനും നിയന്ത്രിക്കുന്നതിനും ആവശ്യമായ പരിശീലനം നൽകുക.
വനിതാ ആരോഗ്യപ്രവർത്തക (ASHA- Accredited Social Health Activist)യുടെ സഹായത്താൽ കുടുംബതലത്തിൽ മുതൽ ആരോഗ്യസംരക്ഷണം പ്രോത്സാഹിപ്പിക്കുക.
ദേശാഭിമാനി വാരിക ഇംഗ്ലീഷ് വിലാസം https://ml.wikipedia.org/wiki/Deshabhimani_Weekly
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) യുടെ (സി.പി.ഐ.(എം)) ന്റെ കേരളഘടകം പ്രസിദ്ധീകരിക്കുന്ന മലയാളവാരികയാണ് ദേശാഭിമാനി വാരിക .
രാഷ്ട്രീയം സാമൂഹികം തുടങ്ങിയ സമകാലീന പ്രശ്നങ്ങളും സാഹിത്യ പംക്തികളും ഉൾക്കൊള്ളുന്ന പ്രതിവാര പ്രസിദ്ധീകരണം എന്ന നിലയിൽ വളരെയധികം വായനക്കാരുള്ള വാരികയാണിത് .
ദേശാഭിമാനി പത്രത്തിന്റെ അനുബന്ധപ്രസിദ്ധീകരണം എന്ന നിലയിലാണ് ദേശാഭിമാനി വാരിക പുറത്തിറക്കുന്നത്.
പുറത്തേക്കുള്ള കണ്ണികൾ ദേശാഭിമാനി വാരികയുടെ ഇന്റർനെറ്റ് എഡിഷൻ Archived 2013-01-30 at the Wayback Machine .
പൂയംകുട്ടി ഇംഗ്ലീഷ് വിലാസം https://ml.wikipedia.org/wiki/Pooyamkutty
എറണാകുളം ജില്ലയിലെ കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് പൂയംകുട്ടി.
കോതമംഗലത്തു നിന്നും 26 കിലോമീറ്റർ അകലത്തായി സ്ഥിതി ചെയ്യുന്നു.
ഈ പ്രദേശം വനത്താലും വെള്ളത്താലും ചുറ്റപ്പെട്ടിരിക്കുന്നു.
സമീപപ്രദേശങ്ങൾ ബ്ലാവന കല്ലേലിമേട് കുട്ടമ്പുഴ ചിത്രശാല പൂയംകുട്ടിയിലെ ബ്ലാവനയിലെ കടത്തുചങ്ങാടം പൂയംകുട്ടി ചപ്പാത്ത് വനമേഖലയിൽ നിന്ന് ഒഴുകി വന്ന വന്മരം ചപ്പാത്തിൽ നിന്നുള്ള പുഴയുടെ ദൃശ്യം ചപ്പാത്തിൽ നിന്നുള്ള പുഴയുടെ ദൃശ്യം പൂയംകുട്ടി ചപ്പാത്ത് സെന്റ് ജോർജ്സ് കാത്തലിക് ചർച്ച് അവലംബം
പൂരം (നക്ഷത്രം)
ഭാരതീയ ജ്യോതിഷത്തിലെ ഇരുപത്തിയേഴ് നക്ഷത്രങ്ങളിൽ പതിനൊന്നാമത്തേതാണ് പൂരം .
സംസ്കൃതത്തിൽ പൂർവ ഫാൽഗുനി ( ആദ്യ ചുവപ്പൻ ) എന്നറിയപ്പെടുന്നു.
രാശിചക്രത്തിൽ ചന്ദ്രന്റെ സ്ഥാനം 133°20' നും 146°40' നും ഇടയിൽ ആവുമ്പോഴാണ് അത് പൂരം നക്ഷത്രമായി (നാളായി) ഗണിയ്ക്കപ്പെടുന്നത്.
ചിങ്ങരാശിയിൽപ്പെടുന്ന ഡെൽറ്റ, തീറ്റ നക്ഷത്രങ്ങളാണ് ഇതിനെ പ്രതിനിധീകരിയ്ക്കുന്നത്.
ശുക്രനാണ് ഈ നാളിന്റെ അധിപൻ.
"പൂരം പിറന്ന പുരുഷൻ"
പുരുഷജനനത്തിനു ഏറ്റവും ഉത്തമമായ നാൾ പൂരം ആണെന്ന അർത്ഥത്തിൽ ഉള്ള ഒരു ചൊല്ലാണ് പൂരം പിറന്ന പുരുഷൻ .
പക്ഷേ, പൂരം ഒരു സ്ത്രീനക്ഷത്രമായാണ് കണക്കാക്കിവരുന്നത്.
മനുഷ്യഗണത്തിൽ പെട്ട നക്ഷത്രമാണിത്.
പൂരം (വിവക്ഷകൾ)
പൂരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പൂരം - ആഘോഷം പൂരം (നക്ഷത്രം) പൂരം (പലഹാരം) പൂരം നെടുമുടി വേണു സംവിധാനം ചെയ്ത മലയാള ചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പൂയപ്പള്ളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pooyappally_Gramapanchayat
കൊല്ലം ജില്ലയുടെ തെക്കുപടിഞ്ഞാറ് ഭാഗത്തായി കൊട്ടാരക്കര ബ്ളോക്ക് പഞ്ചായത്തിൽ സ്ഥിതിചെയ്യുന്ന പൂയപ്പള്ളി ചരിത്രപ്രാധാന്യമുള്ള സ്ഥലമാണ്.
1953 ആഗസ്റ്റ് 15-ാം തിയതിയാണ് പൂയപ്പള്ളി പഞ്ചായത്ത് നിലവിൽ വന്നത്.
പൂയപ്പള്ളി പഞ്ചായത്ത് പൂയപ്പള്ളി വില്ലേജ് മാത്രം ഉൾക്കൊള്ളുന്നതാണ്.
വടക്ക്-വെളിയം, കരീപ്ര പഞ്ചായത്തുകൾ, കിഴക്ക്-ഇളമാട്, വെളിനല്ലൂർ പഞ്ചായത്തുകൾ, തെക്ക്- കല്ലുവാതുക്കൽ പഞ്ചായത്ത്(ഇത്തിക്കരയാറ്), പടിഞ്ഞാറ് -ആദിച്ചനല്ലൂർ, നെടുമ്പന പഞ്ചായത്തുകൾ എന്നിവയാണ് അതിരുകൾ.
വാർഡുകൾ കൊട്ടറ കുന്നുംവാരം തച്ചക്കോട് പൂയപ്പള്ളി കാഞ്ഞിരംപാറ മൈലോട് നെല്ലിപ്പറമ്പ് വേങ്കോട് കോഴിക്കോട് കാറ്റാടി പയ്യക്കോട് കുരിശുംമൂട് ചെങ്കുളം മരുതമണ്പ്പ്ള്ളി പുന്നക്കോട് നാൽക്കവല സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് കൊട്ടാരക്കര വിസ്തീര്ണ്ണം 22.28 ചതുരശ്ര കിലോമീറ്റർ ജനസംഖ്യ 21807 പുരുഷന്മാർ 10514 സ്ത്രീകൾ 11293 ജനസാന്ദ്രത 979 സ്ത്രീ : പുരുഷ അനുപാതം 1074 സാക്ഷരത 91.76% അവലംബം
http://lsgkerala.in/pooyappallypanchayat Archived 2014-09-13 at the Wayback Machine .
പൂയി
ചിങ് രാജവംശത്തിലെ പതിനൊന്നാമത്തെയും അവസാനത്തെയും ചക്രവർത്തിയായിരുന്നു ചൈനയിലെ അവസാന ചക്രവർത്തിയായിരുന്ന പൂയി ( Puyi ചൈനീസ് : 溥 儀 ; 1906 ഫിബ്രുവരി 7– 1967 ഒക്റ്റോബർ 17), courtesy name Yaozhi (曜之).
1908-ൽ ഷിയാങ്ടോങ് ചക്രവർത്തി ( Xuantong Emperor , Hsuan Tung Emperor ) എന്ന പേരിൽ രണ്ടാം വയസിൽ തന്നെ ചക്രവർത്തിയായി അവരോധിക്കപ്പെട്ടുവെങ്കിലും , ഷിങ്ഹായ് വിപ്ലവത്തിന്റെ ഫലമായി 1912 ഫെബ്രുവരി പന്ത്രണ്ടാം തീയ്യതി സ്ഥാനത്യാഗം ചെയ്യേണ്ടിവന്നു .
അദ്ദേഹത്തിന്റെ ചിങ് രാജവംശഭരണകാലത്തെ പ്രതിനിധീകരിച്ചിരുന്ന കാലഘട്ടത്തിന്റെ പേരായ ഷിയാങ്ടോങ്  എന്നതിന്റെ അർഥം ഐക്യം വിളംബരം ചെയ്യുന്നത് എന്നായിരുന്നു.
പിന്നീട് രണ്ടാം ലോക മഹായുദ്ധത്തിന്റെ സമയത്ത് മാൻചുകുഓ എന്ന പാവ ഗവണ്മെന്റിന്റെ തലവനായി ജപാൻ അദ്ദേഹത്തിനെ അവരോധിച്ചു.
1917 ജൂലൈ ഒന്ന് മുതൽ പതിനേഴ് വരെ ജനറലായിരുന്ന ജാങ് ചുൻ ചക്രവർത്തിയായി പുനരവരോധിച്ചിരുന്നു.
പൂയിയുടെ ആദ്യ വിവാഹം 1922 വാന്‌ങ്റോങ് രാജകുമാരിയുമായി  നടന്നു.
1924-ൽ കൊട്ടാരത്തിൽനിന്നും പുറത്താക്കപ്പെട്ട അദ്ദേഹം ടീയെൻജിൻ നഗരത്തിൽ അഭയം പ്രാപിച്ചു, അവിടെ പ്രാദേശിക പട്ടാളമേധാവികളുടെയും ചൈനയിൽ തങ്ങളുടെ ആധിപത്യം ഉറപ്പിക്കാൻ ശ്രമിക്കുന്ന ജപാൻകാരുടെയും സഖ്യം തേടി.
1932-ൽ ജപാൻ, മൻചൂറിയ കീഴടക്കിയപ്പോൾ ഉണ്ടാക്കിയ മാൻചുകുഓ പാവ ഗവൺമെന്റ് തലവനായി ടാടുങ് ചക്രവർത്തി എന്ന പേരിൽ ഭരിച്ചു.
1934-ൽ മാൻചുകുഓവിൽ കാങ്‌ഡെ ചക്രവർത്തി (കാങ്-ടെ ചക്രവർത്തി) എന്ന പേരിൽ അവരോധിക്കപ്പെട്ട പൂയി, 1945-ലെ രണ്ടാം ചീന-ജപ്പാൻ യുദ്ധത്തിന്റെ അവസാനം വരെ തന്റെ പുതിയ സാമ്രാജ്യത്തിൽ ഭരിച്ചു.
ജാപ്പനീസ് നൽകിയ മിക്ക ശാസനകളിലും അദ്ദേഹം ഒപ്പുവച്ചു.
ഈ കാലയളവിൽ അദ്ദേഹം സാൾട്ട് ടാക്‌സ് പാലസിലാണ് താമസിച്ചിരുന്നത്, അവിടെ അദ്ദേഹം തന്റെ ദാസന്മാരെ അടിക്കാൻ പതിവായി ഉത്തരവിട്ടു.
ഈ വർഷങ്ങളിൽ, കറുപ്പിന് അടിമയായിരുന്ന ആദ്യ ഭാര്യ, പൊതുവെ അകന്നായിരുന്നു താമസിച്ചിരുന്നത്.
1945-ൽ ജപ്പാന്റെ പതനത്തോടെ, പുയി തലസ്ഥാനം വിട്ട് ഓടിപ്പോകുകയും ഒടുവിൽ സോവിയറ്റ് യൂണിയന്റെ പിടിയിലാവുകയും ചെയ്തു.
1949-ൽ പീപ്പിൾസ് റിപ്പബ്ലിക് ഓഫ് ചൈന സ്ഥാപിതമായതിന് ശേഷം അദ്ദേഹത്തെ അവിടേക്ക് കൈമാറി.
പിടിക്കപ്പെട്ടതിന് ശേഷം തന്റെ ആദ്യ ഭാര്യയെ പിന്നീട് കാണാനായില്ല.
1946-ൽ ഒരു ചൈനീസ് ജയിലിൽ അവർ പട്ടിണി മൂലം മരിക്കുകയാണ് ഉണ്ടായത്.
പൂയി ടോക്കിയോ വിചാരണയിൽ പ്രതിയായിരുന്നു, പിന്നീട് തടവിലാക്കപ്പെടുകയും 10 വർഷത്തേക്ക് യുദ്ധക്കുറ്റവാളിയായി ശിക്ഷണം കൊടുക്കപ്പെടുകയും ചെയ്തു.
ജയിൽ മോചിതനായ ശേഷം, അദ്ദേഹം തന്റെ ഓർമ്മക്കുറിപ്പുകൾ മറ്റൊരു എഴുത്തുകാരന്റെ സഹായത്തോടെ എഴുതി, ചൈനീസ് പീപ്പിൾസ് പൊളിറ്റിക്കൽ കൺസൾട്ടേറ്റീവ് കോൺഫറൻസിലും പീപ്പിൾസ് റിപ്പബ്ലിക് ഓഫ് ചൈനയിലെ നാഷണൽ പീപ്പിൾസ് കോൺഗ്രസിലും ടൈറ്റിൽ അംഗമായി.
ജയിലിൽ കിടന്ന സമയം അദ്ദേഹത്തെ വളരെയധികം മാറ്റിമറിച്ചു, ചക്രവർത്തിയായിരിക്കെ അദ്ദേഹം ചെയ്ത പ്രവർത്തനങ്ങളിൽ അദ്ദേഹം അഗാധമായ ഖേദം പ്രകടിപ്പിച്ചു.
1967-ൽ  മരിച്ചു അദ്ദേഹത്തെ പടിഞ്ഞാറൻ ക്വിംഗ് ശവകുടീരങ്ങൾക്ക് സമീപം ഒരു വാണിജ്യ സെമിത്തേരിയിലാണ് അടക്കം ചെയ്തതു.
ചൈനയുടെ ചക്രവർത്തി (1908–1912) Painting portrait of Puyi, 1908 Silver coin : 1 yuan/dollar Xuantong 3rd year - 1911 Chopmark
1908 നവംബർ പതിനാലാം തീയ്യതി ക്വാൻഷു ചക്രവർത്തി നിര്യാതനായി, ഡോവാഗർ സിക്സി ചക്രവർത്തിനി രണ്ട് വയസും പത്ത് മാസവും പ്രായമായിരുന്ന പൂയീയെ ഷിയാങ്ടോങ് എന്ന സ്ഥാനപ്പേർ നൽകി ( Wade-Giles : Hsuan-tung Emperor ) ചക്രവർത്തിയാക്കി.
പൂയീയെ   ചക്രവർത്തിയാക്കി തിരഞ്ഞെടുത്ത വിവരം പിതാവായ ചുൻ രാജകുമാരനെയും കുടുംബത്തേയും നേരത്തെ അറിയിച്ചിരുന്നില്ല.
പൂയം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Pushya γ, δ and θ Cancri, in the Cancer
കർക്കടകം രാശിയിലെ ഗാമ (γ), ഡെൽറ്റ (δ), തീറ്റ (θ) എന്നീ നക്ഷത്രങ്ങളെയാണ് ജ്യോതിഷത്തിൽ പൂയം നക്ഷത്രമായി കണക്കാക്കുന്നത്.
ജ്യോതിഷസംബന്ധമായ കാര്യങ്ങൾക്കായി പരിഗണിക്കപ്പെടുന്ന ഇരുപത്തിയേഴ് നക്ഷത്രങ്ങളിൽ എട്ടാമത്തേതാണിത്.
സംസ്കൃതത്തിൽ പുഷ്യം എന്നും തമിഴിൽ പൂസം എന്നും അറിയപ്പെടുന്നു.
മൃഗം - ആ‍ട് വൃക്ഷം - അരയാൽ ഗണം - ദേവഗണം യോനി - പുരുഷയോനി പക്ഷി - ചകോരം ഭൂതം - ജലം ദേവത - ബൃഹസ്പതി ദശാനാഥൻ - ശനി
പാപദോഷം ഉണ്ട് .
ജ്യോതിഷ വിശ്വാ‍സപ്രകാരം, ഈ നക്ഷത്രത്തിൽ ജനിക്കുന്നവർ വിദ്വാന്മാരും പരോപകാരികളും സാത്വികരും ആയിരിക്കും.
പൂയം നക്ഷത്രക്കാർ തെറ്റുചെയ്യുന്നവരുടെ  മുഖം നോക്കാതെതന്നെ  ശിക്ഷ നൽകുന്നവരാണ്.
ഇവർ ഹനുമാൻ , ശനീശ്വരൻ , അയ്യപ്പൻ എന്നിവരെ ധ്യാനിക്കുന്നത് ഗുണകരമാണ്.
മകരമാസത്തിലെ പൂയം നക്ഷത്രദിവസം തൈപ്പൂയം എന്ന പേരിൽ ആചരിച്ചുവരുന്നു.
ഈ ദിവസം കേരളത്തിലെയും തമിഴ്നാട്ടിലെയും സുബ്രഹ്മണ്യസ്വാമിക്ഷേത്രങ്ങളിൽ അതിവിശേഷമാണ്.
സുബ്രഹ്മണ്യസ്വാമിയുടെ ജന്മദിനമാണെന്നും, അതല്ല വിവാഹദിനമാണെന്നും, അതുമല്ല പാർവ്വതീദേവി സുബ്രഹ്മണ്യസ്വാമിയ്ക്ക് വേൽ സമർപ്പിച്ച ദിവസമാണെന്നും വിശ്വാസം വരുന്ന ഈ ദിവസം ക്ഷേത്രങ്ങളിൽ കാവടിയാട്ടം നടത്തിവരുന്നു.
പൂയം നക്ഷത്രത്തിൽ ജനിച്ച പ്രശസ്തർ
പുരാണം: ഭരതൻ ആത്മീയത: ത്യാഗരാജ സ്വാമികൾ , ചിന്മയാനന്ദ സ്വാമികൾ വിനോദമേഖല: ത്യാഗരാജ സ്വാമികൾ, കേരളവർമ്മ വലിയ കോയിത്തമ്പുരാൻ , ഗുരു ഗോപിനാഥ് , രാജ് കപൂർ , കിഷോർ കുമാർ , ക്ലിന്റ് ഈസ്റ്റ്വുഡ് , ടോം ഹാങ്ക്സ് , ടോം ക്രൂസ് , ആമിർ ഖാൻ , മാധുരി ദീക്ഷിത് , അജിത് കുമാർ , വിജയ് വ്യവസായമേഖല: ജി.ഡി. ബിർള സാമൂഹികമേഖല: വി.ടി. ഭട്ടതിരിപ്പാട് , ടി.കെ. മാധവൻ , വി.ആർ. കൃഷ്ണയ്യർ , ലീല ദാമോദരമേനോൻ
പൂയ്യപ്പിള്ളി തങ്കപ്പൻ
കേരള സാഹിത്യ അക്കാദമിയുടെ സമഗ്ര സംഭാവന പുരസ്കാരത്തിന് അർഹനായ മലയാള സാഹിത്യകാരനും സാംസ്കാരിക പ്രവർത്തകനുമാണ് പൂയ്യപ്പിള്ളി തങ്കപ്പൻ .
എറണാകുളം ജില്ലയിലെ പൂയപ്പിള്ളി, തിയാട്ട് ജനിച്ചു.
അധ്യാപകനായിരുന്നു.
കൃതികൾ ഗുരുദക്ഷിണ അവലംബം ↑ {{ cite news }} : | last= has numeric name ( help ) ↑
പൂരം (ചലച്ചിത്രം)
നെടുമുടി വേണു രചനയും 
സംവിധാനവും നിർവഹിച്ച് 1989-ൽ  പ്രദർശനത്തിന് എത്തിയ ഒരു മലയാള ചലച്ചിത്രമാണ് പൂരം.
പുതുമുഖങ്ങളായ വിഷ്ണു, മാധു എന്നിവരെ കൂടാതെ തിലകൻ , ഒടുവിൽ ഉണ്ണികൃഷ്ണൻ , ജഗദീഷ് , ഇന്നസെന്റ് , പൂജപ്പുര രവി , ശ്രീനിവാസൻ തുടങ്ങിയവർ അഭിനയിച്ചു.
എം.ജി. രാധാകൃഷ്ണൻ സംഗീതവും, ജോൺസൺ മാസ്റ്റർ പശ്ചാത്തല സംഗീതം നിർവഹിച്ചു.
കേരളത്തിലെ ഒരു ഗ്രാമത്തിൽ ഒരു മാസത്തോളം നടക്കുന്ന ഒരു നാടക ക്യാമ്പിലൂടെയാണ് ചലച്ചിത്രം  പുരോഗമിക്കുന്നത്.
അഭിനേതാക്കൾ വിഷ്ണു - അപ്പു മാധു - മാധവി തിലകൻ - ആശാൻ നെടുമുടി വേണു - ചെറിയേടം ജഗദീഷ് - സുഗതൻ പൂജപ്പുര രവി - പോറ്റി മുരളി - തിയേറ്റർ ഉടമ ഇന്നസെന്റ് - കോൺട്രാക്ടർ ശങ്കരപ്പിള്ള ശിവജി കെ.പി.എ.സി. ലളിത - ചെറിയേടത്തിൻറ്റെ ഭാര്യ ടി.ജി. രവി - മാധവിയുടെ അച്ഛൻ ഒടുവിൽ ഉണ്ണികൃഷ്ണൻ ശ്രീനിവാസൻ പ്രീയ ബോബി കൊട്ടാരക്കര
പൂരകം
ഗണസിദ്ധാന്തത്തിൽ ഒരു ഗണം A യുടെ പൂരകം(complement) എന്ന് പറയുന്നത് ആ ഗണത്തിന് പുറത്തുള്ള വസ്തുക്കളെയാണ്.
പൂരകം രണ്ട് തരമുണ്ട് കേവല പൂരകവും, ആപേക്ഷിക പൂരകവും.
A യുടെ കേവല പൂരകം സമസ്തഗണം U വിൽ ഉള്ളതും  A യിൽ ഇല്ലാത്തവയുമാണ്.
A യുടെ B നിന്നുള്ള ആപേക്ഷിക പൂരകം, B യിൽ ഉള്ളതും A യിൽ ഇല്ലാത്തതുമായ വസ്തുക്കളുമാണ് (ഇവിടെ A, B യുടെ ഉപഗണം ആവാം, അവാതിരിക്കയും ചെയ്യാം).
ഇതേ തത്ത്വം സംഖ്യകൾക്കും പ്രയോഗിക്കാം.
b മൂലകം(radix) ഉള്ള n അക്കങ്ങളുള്ള ഒരു സംഖ്യ y യുടെ മൂലകപൂരകം(radix complement) കിട്ടാനുള്ള സൂത്രവാക്യം ഇപ്രകാരമാണ് : b n -y.
ഉദാഹരണത്തിന് 12 ന്റെ മൂലകപൂരകം 10 2 - 12 = 88 ആകുന്നു.
12 ന്റെ പൂരകം ഇപ്രകാരവും ലഭിക്കാം 9 9 -
 1 2
_____
 8 7 +
   1
_____
 8 8
ഈ രീതി ഉപയോഗിച്ച് ദ്വയാങ്കസംഖ്യാവ്യവസ്ഥയിലുള്ള ഒരു സംഖ്യയുടെ ഒന്നിന്റെ പൂരകവും , രണ്ടിന്റെ പൂരകവും ലഭിക്കാം.
ഒന്നിന്റെ പൂരകം കിട്ടാൻ ആ വാക്കിൽ ഉണ്ടാകാവുന്ന ഏറ്റവും വലിയ സംഖ്യയിൽ നിന്ന് പൂരകം എടുക്കേണ്ട സംഖ്യ വ്യവകലനം ചെയ്യണം.
ഉദാഹരണത്തിനു് 12 എന്ന സംഖ്യ 8 ബിറ്റ് വാക്ക് വലിപ്പം (word size) ഉള്ള കമ്പ്യൂട്ടറിൽ ഇങ്ങനെയാണ് കാണുക :  0 0 0 0 1 1 0 0 ഇതിന്റെ ഒന്നിന്റെ പൂരകം താഴെക്കാണുന്ന രീതിയിൽ ലഭിക്കാം.
ഓരോ ബിറ്റും തിരിച്ചിട്ടാലും(flip each bit) ഒന്നിന്റെ പൂരകം ലഭിക്കും.
2 7 2 6 2 5 2 4 2 3 2 2 2 1 2 0 radix exponent 128 64 32 16 8 4 2 1 value 1 1 1 1 1 1 1 1 all bits on 0 0 0 0 1 1 0 0 subtract 12 1 1 1 1 0 0 1 1 result
ഇനി ഇതിന്റെ രണ്ടിന്റെ പൂരകം കിട്ടാൻ ഒന്നിന്റെ പൂരകത്തിൽ ഒന്നു കൂട്ടിയാൽ മതി 2 7 2 6 2 5 2 4 2 3 2 2 2 1 2 0 radix exponent 128 64 32 16 8 4 2 1 value 1 1 1 1 0 0 1 1 + 0 0 0 0 0 0 0 1 = 1 1 1 1 0 1 0 0 result
കമ്പ്യൂട്ടറിൽ ഋണസംഖ്യകൾ (negative numbers) സംഭരിക്കാൻ(represent) ഉപയോഗിക്കുന്ന ഒരു മാർഗ്ഗമാണ് രണ്ടിന്റെ പൂരകം(two's complement scheme).
ഫയർബേർഡ് ഇംഗ്ലീഷ് വിലാസം https://ml.wikipedia.org/wiki/Firebird_(Slavic_folklore) ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
Ivan Bilibin 's illustration to a Russian fairy tale about the Firebird, 1899.
സ്ലാവിക് പുരാണങ്ങളിലും നാടോടിക്കഥകളിലും, ഫയർബേർഡ് ഒരു മാന്ത്രികവും പ്രവചനാത്മകവുമായ തിളങ്ങുന്ന അല്ലെങ്കിൽ ജ്വലിക്കുന്ന ദൂരദേശത്തുള്ള   പക്ഷിയാണ്.
അതിനെ തടവുകാരാക്കിയവർക്ക് അനുഗ്രഹവും നാശത്തിന്റെ തുടക്കവുമാണ്.
പ്രക്ഷുബ്ധമായ ജ്വാലയെ മറികടന്ന് ഒരു തീജ്വാല പോലെ, ചുവപ്പ്, ഓറഞ്ച്, മഞ്ഞ വെളിച്ചം പുറപ്പെടുവിച്ച് തിളങ്ങുന്ന ഗാംഭീര്യമുള്ള തൂവലുകളുള്ള ഒരു വലിയ പക്ഷി എന്നാണ് ഫയർബേർഡിനെ വിശേഷിപ്പിക്കുന്നത്.
തൂവലുകൾ നീക്കം ചെയ്താൽ തിളങ്ങുന്നത് അവസാനിക്കുന്നില്ല.
മറച്ചുവെച്ചില്ലെങ്കിൽ ഒരു തൂവലിന് ഒരു വലിയ മുറിയെ പ്രകാശിപ്പിക്കാൻ കഴിയും.
പിന്നീടുള്ള ഐക്കണോഗ്രാഫിയിൽ, ഫയർബേർഡിന്റെ രൂപം സാധാരണയായി ഒരു ചെറിയ തീയുടെ നിറമുള്ള പരുന്തിന്റെ രൂപമാണ്.
അതിന്റെ തലയിൽ ഒരു ചിഹ്നവും തിളങ്ങുന്ന "കണ്ണുകൾ" ഉള്ള വാൽ തൂവലുകളും ഉള്ളതാണ്.
ഇതിനെ കാണാൻ മനോഹരമാണ്.
പക്ഷേ അപകടകരമാണ്.
സൗഹൃദത്തിന്റെ യാതൊരു ലക്ഷണവും ഇത് കാണിക്കുന്നില്ല.
യക്ഷിക്കഥകളിലെ ഫയർബേർഡിന്റെ ഒരു സാധാരണ വേഷം ബുദ്ധിമുട്ടുള്ള അന്വേഷണത്തിന്റെ ഭാഗമാണ്.
നഷ്ടപ്പെട്ട വാൽ, തൂവൽ എന്നിവ കണ്ടെത്തുന്നതിലൂടെയാണ് അന്വേഷണം സാധാരണയായി ആരംഭിക്കുന്നത്.
ആ സമയത്ത് നായകൻ ചിലപ്പോൾ സ്വന്തം ഇഷ്ടപ്രകാരം ഒരു പിതാവിന്റെയോ രാജാവിന്റെയോ ആജ്ഞയിൽ ജീവനുള്ള പക്ഷിയെ കണ്ടെത്തി പിടിക്കാൻ പുറപ്പെടുന്നു.
ഫയർബേർഡ് ഒരു അത്ഭുതമാണ്.
അത്യധികം കൊതിപ്പിക്കുന്നതാണ്.
എന്നാൽ തുടക്കത്തിൽ തൂവലിന്റെ അത്ഭുതത്താൽ ആകൃഷ്ടനായ നായകൻ, ഒടുവിൽ തന്റെ പ്രശ്‌നങ്ങൾക്ക് അതിനെ കുറ്റപ്പെടുത്തുന്നു.
ഫയർബേർഡ് കഥകൾ യക്ഷിക്കഥയുടെ ക്ലാസിക്കൽ ചിത്രീകരണം പിന്തുടരുന്നു.
തൂവലുകൾ കഠിനമായ യാത്രയുടെ ഒരു സൂചനയായി വർത്തിക്കുന്നു.
യാത്ര ചെയ്യാനും പക്ഷിയെ പിടിക്കാനും സഹായിക്കുന്ന മാന്ത്രിക സഹായികൾ വഴിയിൽ കണ്ടുമുട്ടുകയും ദൂരദേശത്ത് നിന്ന് സമ്മാനവുമായി മടങ്ങുകയും ചെയ്യുന്നു.
ഫയർബേർഡ് കഥയുടെ നിരവധി പതിപ്പുകൾ ഉണ്ട്.
കാരണം ഇത് പ്രാഥമികമായി തുടക്കത്തിൽ വാമൊഴിയായി പറഞ്ഞതാണ്.
അവലംബം External links Firebird (Slavic folklore) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
SurLaLune Fairy Tale Pages: The Annotated Firebird Archived 2006-05-23 at the Wayback Machine .
ഫയർഫോക്സിന്റെ ചരിത്രം ഇംഗ്ലീഷ് വിലാസം https://ml.wikipedia.org/wiki/History_of_Firefox ഉള്ളടക്കം ഫയർഫോക്സ് ചരിത്രം വി1 • വി1.5 വി2 വി3 • വി3.5 • വി3.6 വി4 സത്വര പ്രകാശനം സവിശേഷതകൾ ഗെക്കോ ആഡ് ഓൺസ് എക്സ്റ്റെൻഷൻസ് ഉപയോഗം വംശപരമ്പര നെറ്റ്സ്കേപ്പ് നാവിഗേറ്റർ മോസില്ല ഫൗണ്ടേഷൻ മോസില്ല സ്വീറ്റ് വർഗ്ഗം ക സ തി
മോസില്ല ബ്രൗസറിന്റെ പരീക്ഷണ ശാഖയായി ഡേവ് ഹയാറ്റും ബ്ലെയ്ക്ക് റോസ്സും ചേർന്ന് ആരംഭിച്ച പദ്ധതിയാണ് മോസില്ല ഫയർഫോക്സ് .
2004 നവംബർ 9നായിരുന്നു  ഫയർഫോക്സ് 1.0 പുറത്തിറങ്ങിയത്.
പിന്നീട് 2005 നവംബർ 29നു ഫയർഫോക്സ് 1.5 പുറത്തിറങ്ങി.
പതിപ്പ് 2.0 2006 ഒക്റ്റോബർ 24നു പുറത്തിറങ്ങി.
പതിപ്പ് 3.0 , 3.5 , 3.6 എന്നിവ യഥാക്രമം 2008 ജൂൺ 17, 2009 ജൂൺ 30, 2010 ജനുവരി 21 എന്നീ തിയ്യതികളിൽ പുറത്തിറങ്ങി.
ഫയർഫോക്സ് 4.0 പുറത്തിറങ്ങിയത് 2011 മാർച്ച് 22നായിരുന്നു.
പതിപ്പ് 5.0 മുതൽ ഫയർഫോക്സ് സത്വര പ്രകാശന ചക്രം സ്വീകരിച്ചു.
ആറാഴ്ച കൂടുന്ന ചൊവ്വാഴ്ചകളിൽ പുതിയ പ്രധാന പതിപ്പിറക്കുക എന്നതാണ് ഈ രീതി.
2014 മേയ് 9നു പുറത്തിറങ്ങിയ ഫയർഫോക്സ് 29.0.1 ആണ് നിലവിൽ ഏറ്റവും പുതിയ പതിപ്പ്.
നാമകരണം ഫീനിക്സ് 0.1, ആദ്യ ഔദ്യോഗിക പതിപ്പ്.
മോസില്ല സ്വീറ്റിന്റെ പരീക്ഷണ ശാഖയായി ഫയർഫോക്സ് ആരംഭിക്കുമ്പോൾ എം/ബി (മോസില്ല/ബ്രൗസർ) എന്നായിരുന്നു പദ്ധതി നാമം.
പിന്നീട് വികസന ശേഷം പ്രകാശനത്തിനുള്ള ബൈനറികൾ തയ്യാറായപ്പോൾ 2002 സെപ്റ്റംബറിൽ ഫീനിക്സ് എന്ന പേരിലായിരുന്നു ഈ ബ്രൗസർ പുറത്തിറക്കിയത്.
2003 ഏപ്രിൽ 14 വരെയും ഫീനിക്സ് എന്നു തന്നെയായിരുന്നു ബ്രൗസറിന്റെ പേര്.
പിന്നീട് ബയോസ് നിർമ്മാതാക്കളായ ഫീനിക്സ് ടെക്നോളജീസുമായി പകർപ്പവകാശ പ്രശ്നം വരികയും ബ്രൗസറിന് ഫയർബേഡ് എന്ന പേരു നൽകുയും ചെയ്തു.
ഫീനിക്സ് ഫസ്റ്റ് വെയർ കണക്റ്റ് എന്ന പേരിൽ ഫീനിക്സ് ടെക്നോളജീസിനു മുമ്പേ ഒരു ബയോസ് അധിഷ്ഠിത ബ്രൗസർ ഉണ്ടായിരുന്നു.
എന്നാൽ ഫയർബേഡ് എന്ന പേരിൽ മുമ്പേ ഒരു ഡാറ്റാബേസ് സെർവർ ഉള്ളതിനാൽ പേരുമാറ്റാൻ വീണ്ടും മോസില്ലക്ക് മേൽ സമ്മർദ്ദമുണ്ടായി.
എന്നാൽ ആശയക്കുഴപ്പം ഒഴിവാക്കാൻ എല്ലായ്പ്പോഴും മോസില്ല ഫയർബേഡ് എന്നുപയോഗിക്കാം എന്ന നിലപാടായിരുന്നു മോസില്ലയുടേത്.
ഫയർബേഡ് സമൂഹത്തിൽ നിന്നുംള്ള സമ്മർദ്ദം ശക്തമായതിനെ തുടർന്ന് 2004 ഫെബ്രുവരി 9നു ബ്രൗസറിന്റെ പേര് മോസില്ല ഫയർഫോക്സ് എന്നാക്കി മാറ്റി.
ഫയർബേഡ് എന്നതിനു സമാനമായ പേരായിരുന്നു മോസില്ലയുടെ ലക്ഷ്യം.
ചുവന്ന പാണ്ടയുടെ മറ്റൊരു പേരാണ് ഫയർഫോക്സ്.
പേരിന്റെ കാര്യത്തിൽ തുടർന്ന് പ്രശ്നങ്ങളൊന്നും ഉണ്ടാകാതിരിക്കാൻ ഫയർഫോക്സ് എന്ന പേര് ട്രേഡ് മാർക്കായി രജിസ്റ്റർ ചെയ്യാൻ മോസില്ല തീരുമാനിച്ചു.
അതിനായി യുനൈറ്റഡ് സ്റ്റേറ്റ്സ് പേറ്റന്റ് ആൻഡ് ട്രേഡ്മാർക്ക് ഓഫീസിൽ മോസില്ല അപേക്ഷ നൽകി.
എന്നാൽ ബ്രിട്ടണിൽ ചാൾട്ടൺ കമ്പനി സോഫ്റ്റ്‌വെയറിനായി മുമ്പേ ഫയർഫോക്സ് എന്ന പേര് രജിസ്റ്റർ ചെയ്തിരുന്നതിനാൽ മോസില്ലയുടെ അപേക്ഷ നീണ്ടുപോയി.
എന്നാൽ യൂറോപ്പിൽ ഈ പേരുപയോഗിക്കാൻ ചാൾട്ടൺ അനുവാദം കൊടുത്തതോടെ ഈ പ്രശ്നം പരിഹരിക്കപ്പെട്ടു.
ഫയർ, വാട്ടർ ആൻഡ് ട്രമ്പറ്റ്‌സ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Fire,_Water,_and_Brass_Pipes
1968-ൽ അലക്‌സാണ്ടർ റൂ സംവിധാനം ചെയ്‌ത സോവിയറ്റ് ഫാന്റസി ചലച്ചിത്രമാണ് ഫയർ, വാട്ടർ ആൻഡ് ട്രമ്പറ്റ്‌സ് (റഷ്യൻ: Огонь, вода и… медные трубы, Ogon', voda i... mednye truby).
ഇതിലെ കഥയും കഥാപാത്രങ്ങളും സ്ലാവിക് നാടോടിക്കഥകളിൽ നിന്നെടുത്തതാണ്.
ഒരു റഷ്യൻ ഭാഷാപ്രയോഗം തന്നെ നിലവിലുണ്ട് .
"തീയിലൂടെയും വെള്ളത്തിലൂടെയും കാഹളങ്ങളിലൂടെയും കടന്നുപോകണം"  , അതായത് "നരകത്തിലേയ്ക്ക് പോയിട്ട് മടങ്ങിവരിക"; മറ്റൊരു വിധത്തിൽ പറഞ്ഞാൽ, അങ്ങേയറ്റത്തെ പ്രതികൂല സാഹചര്യങ്ങളെ നേരിടുക
യുവാവായ ഖനിത്തൊഴിലാളി വാസ്യ വിറക് ശേഖരിക്കാനായി കാട്ടിലേക്ക് പോകുന്നു.